L'hospital de Sant Pau té més llits i es descongestionen les UCI | betevé\nEls 88 llits guanyats a l'annex i l'alentiment de contagis d'aquesta setmana han descongestionat el centre\nLaura López | diumenge, 5 d'abril del 2020, a les 20.34\nGemma Craywinckel, gerent de l’Hospital de la Santa Creu i de Sant Pau ha explicat, en una entrevista a betevé, que des de dimarts han notat una tendència a la baixa d’ingressos i de pacients que requereixen cures intensives: “Ara mateix no estem en la situació de fa 15 dies d’estar patint per un llit. No ens podem relaxar però amb la capacitat de creixement dels centres hospitalaris i l’alentiment d’aquesta setmana la sensació és molt diferent“. Aquesta sensació també la tenen professionals d’altres centres com l’Hospital del Mar, el de la Vall d’Hebron o el Clínic, i tots confien que els casos de coronavirus es vagin reduint encara més els propers dies.\nL’Hospital de Sant Pau ha ampliat la seva capacitat amb el pavelló annex al CEM Guinardó. Té 88 llits però pot arribar a acollir un centenar de pacients que hagin superat el període en què pot haver-hi més complicacions. Aquest diumenge s’han traslladat els primers 16 pacients i en els propers dies s’anirà omplint. Craywinckel assegura que “sempre posem la seguretat clínica per davant i per tant en cada cas determinem el perfil del pacient que ha d’estar a cada lloc: a una unitat de crítics, al costat d’una unitat de crítics, a un pavelló o a un hotel medicalitzat. Tots els recursos són benvinguts”.\nEl desconfinament ha de ser esglaonat\nDes de la gerència de Sant Pau troben que és molt important escoltar el que diuen els epidemiòlegs per decidir com ha de ser la transició a la normalitat. “No ens podem plantejar el confinament perpetu però s’ha de fer una estratègia perquè aquest desconfinament es tradueixi en el que volem. Totes les epidèmies tenen segones onades, però el que hem d’intentar és que el repunt sigui raonable i ens agafi preparats per no repetir aquest patiment i aquesta sensació de no donar l’abast.”\nPioners en la protecció\nL’Hospital de Sant Pau ha estat el primer a estrenar les mascaretes de busseig amb filtre incorporat. Estan satisfets amb el resultat perquè, diuen, garanteix una protecció total: “Seria l’equivalent a portar un filtre de seguretat que evita l’entrada de partícules, amb ulleres i mascareta, tot en un. És molt efectiva en operacions de proximitat al pacient, com les intubacions”.\nRespecte a la manca de material de protecció, Craywinckel ha explicat que “el problema del material no és que falti, sinó que anem al dia i arriba amb comptagotes, no tenim estoc però no ens ha faltat mai.”\n— coronavirus — Hospital de Sant Pau — metges


Exteriors destitueix el cònsol a Edimburg per «extralimitar-se» en parlar sobre el veto d'Escòcia - Regió7 :: El Diari de la Catalunya Central\nExteriors destitueix el cònsol a Edimburg per «extralimitar-se» en parlar sobre el veto d'Escòcia\nep 08.06.2019 | 23:45\nEl ministeri d'Afers Exteriors, UE i Cooperació ha decidit destituir el cònsol espanyol a Edimburg (Regne Unit), Miguel Ángel Vecino, per considerar que «s'ha extralimitat clarament en les seves funcions» en enviar una carta a un diari escocès afirmant que Espanya no vetaria l'entrada a la UE d'una Escòcia independent. Segons un portaveu d'Exteriors, a Vecino se li va comunicar el dia en què es va conèixer el text, i la decisió es farà efectiva en els dies vinents, quan es completin els tràmits corresponents.\nLa carta en qüestió, publicada per The National, l'havia enviada Vecino a un altre periòdic, The Herald, per rebatre un article de l'eurodiputat del PP Esteban González Pons del 16 d'abril passat. En l'article, Pons deia que el PP «vetaria que una Escòcia independent entrés directament a la UE abans del Brexit» i que, si Escòcia s'independitzés després del Brexit, hauria de «fer cua», darrere de Turquia i de Sèrbia.\nEl cònsol espanyol va escriure al diari per assenyalar que la posició de González Pons no representava «en absolut» el Govern espanyol. A més, deia que el ministre d'Afers Exteriors, UE i Cooperació, Josep Borrell, «ha declarat recentment que Espanya no bloquejarà l'entrada d'Escòcia a la UE si la independència s'aconsegueix legalment».


Quins tipus de races de gossos són els millors per tenir a casa?\n1 Què determina el caràcter del gos, la raça o l’educació?\n2 Algunes reflexions respecte diversos tipus de races de gossos\n3 Què has de preguntar-te per escollir la millor raça?\n3.1 Quant temps estàs disposat a dedicar-li al gos?\n3.2 Tens experiència i coneixements d’educació canina?\n3.3 Vius a la gran ciutat o en un entorn més rural?\nQuè determina el caràcter del gos, la raça o l’educació?\n“El caràcter del gos no està definit pel tipus de raça, sinó per com l’eduques”. Aquesta és una afirmació que hem sentit en varies ocasions, especialment quan es pretén desestigmatitzar certes races de gos sobre les quals ha caigut la dura etiqueta de ‘gos agressiu’. Tot i que estem d’acord en que no es pot etiquetar a un gos per la seva raça, és la nostra obligació explicar que l’afirmació inicial no és certa. En la nostra feina, ens trobem massa freqüentment gossos amb problemes de conducta per culpa d’una mala elecció de la raça. El tipus de raça no defineix com es comportarà el gos, però sí té una influència important sobre el seu temperament.\nLa Fédération Cynologique Internationale (FCI), reconeix 344 races de gos diferents i les agrupa en 10 grups segons certes característiques comuns.\nLes diverses races de gos s’han anant diferenciant entre elles perquè durant anys s’han creuat individus buscant característiques i habilitats específiques. Això significa que cada raça ha estat seleccionada per funcions concretes. Aquest és un fet que no es pot obviar a l’hora d’escollir una raça. Posem un exemple: els mastins són gossos utilitzats per a la guarda de ramats, amb la qual cosa una de les seves característiques més valuoses és que tinguessin instint de protecció del grup i fossin molt segurs de si mateixos, per poder defensar el ramat dels atacs de llops i altres depredadors. Per tant, s’ha de tenir en compte que són gossos que poden presentar problemes de protecció de recursos tals com menjar o membres de la família, essent poc amigables amb els desconeguts.\nUn altre exemple de manifestacions conductuals lligades a les races de gossos, pot ser el lladruc excessiu dels gossos petits. Ens trobem sovint amb gossos de raça miniatura o raça petita que borden fàcilment davant qualsevol soroll o davant la presencia de persones desconegudes. Això és degut a que moltes races de gossos petits van ser seleccionades per avisar de la presencia d’intrusos a prop o de si alguna cosa passava al voltant; amb la qual cosa s’ha potenciat la característica de ser grans bordadors.\nComo aquests dos, en podríem posar varis exemples més. El que volem dir, és que conèixer les característiques i necessitats dels diversos tipus de races de gossos ens ajudarà a fer una bona elecció i per tant a gaudir més del nostre company caní.\nAlgunes reflexions respecte diversos tipus de races de gossos\nA continuació et proposem reflexionar sobre algunes creences que s’han generat en torn a certes races i que poden conduir a erros a l’hora d’escollir la raça adequada per a nosaltres.\n‘Els gossos de raça gran no són adequats per viure en un pis’.\nExisteix la falsa creença de que les races de gossos grans necessiten molt d’espai per córrer i que si vivim en un pis és millor tenir un gos de raça petita. T’has plantejar que fa un gos a casa la major part del dia? Dormir. Els gossos que tenen un gran jardí no passen el dia corrents amunt i avall fent exercici sols. El més important no són els metres que tingui el nostre pis o casa, sinó cobrir les seves necessitats de passeig i exercici físic diari. Races de gossos com el Llebrer, Gran Danès o el San Bernardo són gossos de raça gran, però amb un temperament tranquil, que es poden adaptar bé a la vida en un pis.\n2. ‘Els gossos tipus Pit bull son agressius’.\nExisteix la idea de que tots els gossos de races similars al Pit bull són agressius. Aquests gossos són gossos amb una gran potencia de mandíbula que a més han estat seleccionats per no deixar anar quan mosseguen. Això fa que una mossegada d’un gos d’aquestes característiques pugui causar danys més greus que la mossegada d’un altre tipus de raça, no obstant, això no significa que hi hagi més gossos agressius dins de la raça Pit bull que dins d’altres races.\nTrobem necessari explicar, que l’agressivitat s’hereta en un percentatge molt baix, així que podríem dir que no va lligada a la genètic a, per tant a la raça. Però la excitabilitat, l’activitat física general i la por sí que són característiques heretables i són característiques que mal gestionades, poden precedir a problemes d’agressivitat.\n3. ‘Els gossos petits no necessiten fer exercici’.\nHi ha molta gent que compra un gos de raça petita amb la idea de que només li farà falt\na sortir al carrer a fer les seves necessitats i no requerirà massa temps de passeig. Doncs hem de dir-te que la mida no és el que determina si un gos necessitat molt o poc exercici. Per exemple, dins del grup dels Terriers, hi ha moltes races de gossos de mida petita, com el Fox Terrier, Cairn Terrier, Jack Rusell Terrier, etc. que tot i ser petits són molt actius i necessiten una bona dosis d’exercici físic i activitat mental.\n‘Els Border Collie són molt fàcils d’ensinistrar perquè són molt intel·ligents’.\nActualment aquesta raça s’ha posat molt de moda. Es considera que és la raça més intel·ligent del món i a més al cinema veiem les nombroses habilitats que són capaços de fer. Això fa que tothom vulgui tenir un Border Collie. I sí, és un gos que té una capacitat d’aprenentatge brutal però que ha de ser conduit per un guia experimentat. El Border Collie és un gos de treball, preparat per passar varies hores al dia conduint ovelles, amb la qual cosa un dels requisits per tenir un Border Collie és proporcionar-li exercici físic abundant. No sent això suficient, la prodigiosa ment del Border Collie també necessita reptes mentals diàriament, ja que molt exercici físic, però sense control ni estructura, el convertiran en una bomba de rellotgeria per als problemes de conducta. Una altra raça que també s’ha vist afectada per la fama de súper gossos és el Pastor Belga Malinois. Degut a les proeses que realitzen alguns d’aquests gossos amb l’exercit o la policia, també s’ha posat molt de moda. El Pastor Belga Malinois i el Border Collie, NO són gossos de companyia, necessiten moltes hores diàries de dedicació per cobrir les seves necessitats físiques i mentals. Si no tens la intenció de donar-li un treball específic NO escullis aquest tipus de races.\nQuè has de preguntar-te per escollir la millor raça?\nEt demanem que siguis sincer amb tu mateix a l’hora d’escollir una raça de gos. No et deixis portar per l’aspecte físic de la raça. Si esculls una raça en concordança amb el teu estil de vida serà més fàcil tenir un gos feliç i gaudir plegats.\nQuant temps estàs disposat a dedicar-li al gos?\nTOTS els gossos necessiten dedicació i temps diari. Però si ets una persona molt activa, que surt cada dia a córrer o que fa llargues caminades per la muntanya podràs escollir un gos actiu, com per exemple un gos del grup de races seleccionades per caçar. Si ets més aviat sedentari busca un gos que sigui feliç estant al sofà i que necessiti poc exercici diari. Això NO significa que no hagis de treure’l a passejar, tots els gossos necessiten estimular-se mentalment relacionant-se a diari amb l’entorn.\nTens experiència i coneixements d’educació canina?\nHi ha algues races més complexes que d’altres al l’hora d’educar-les i cobrir les seves necessitats. Si no has tingut abans gos, no comencis per races de treball, com el Border Collie, Pastor Alemany, Pastor Belga, etc.\nEls gossos primitius com el Husky, Akita Inu, Shiba Inu, Alaskan Malamute, tampoc són gossos indicats per a principiants. Són gossos complexes amb motivacions altes per l’entorn que no són fàcils d’ensinistrar.\nEls Terriers tipus Bull (American Staffordshire Terrier, Staffordshire Bull Terrier…) són races que requereixen d’un bon maneig per part del guia de l’estat emocional del gos; són gossos molt enèrgics i excitables que en condicions d’estrès poden presentar problemes de conducta.\nVius a la gran ciutat o en un entorn més rural?\nPensa que les races de gossos que requereixen un nivell elevat d’activitat poden no adaptar-se massa bé a l’entorn urbà. Tot i que li donis a diari passeigs llargs, tots sabem que no és el mateix poder deixar anar cada dia al nostre gos a la muntanya que pretendre que el gos cremi tota la seva energia entre les quatre places del barri on el podem deslligar.\nPren consciència de totes les teves possibilitats i de la teva realitat. Escollir la raça adequada li farà un favor al gos i a tu.\nSi t’has plantejat tenir un gos i desitges assessorament sobre quin pot adaptar-se millor al teu estil de vida, posa’t en contacte amb nosaltres i t’ajudarem en la teva elecció.\n9 març, 2019 a les 15:31\nvisc en una pis bastant petit tota la familia volem tenir un gos però creiem que no podem tenir un gos cualsevol, em podrieu assesora sobre els gossos gracies\n10 març, 2019 a les 22:09\nHola Anna, per fer un bon assessorament necessitem forçes dades de l’entorn, nucli familiar, rutines, etc. Si ho dessitges pots contactar amb nosaltres per teléfon i t’assessoramen sense compomís.\n17 novembre, 2018 a les 17:48\nHola!! Em dic Anna ibtinc 46 anys, mai he tingut gos. Acabo de superar un càncer colonorectal i porto bastans mesos de baixa, possiblement no torni a treballar. Porto una bona rurina de passejades al matí i passejada a la tarda, d’entre uns 3/4 d’hora a 1h cada dia. Visc en una casa unifamiliar amb jardí on hi visc amb el meu home i la meva filla de 15 anys, que tant ella com jo, desitgem tenir un gos, el meu home no.\nM’agradaría que ajudessiu a escollir una raça adient a tot lo que us he explicat. Moltes gràcies\n22 novembre, 2018 a les 13:48\nPel que ens expliques la disponibilitat de temps i la predisposició pels passejos es bona per tenir un gos. Abans que res, es necessari que tots els membres de la família estigueu dacord en la desició de tenir un gos. Es un canvi important i per molt anys que s’ha d’estudiar bé.\nHi ha molts factors a tenir en compte a l’hora d’escollir raça i també es important saber on es aconsellable i on no anar a buscar un gos. Si vols pots trucar-nos al nostre telf de contacte 656043465, t’assessorarem sense compromís però podrem parlar detalladament del vostre cas en concret i ajudar-te de manera correcta.


CLUB CICLISTA CASSÀ: de setembre 2007\n1ª MARXA POPULAR LA PAPALLONA DE L'ARBOÇ.\nAmb una participació de mes de un centenar de ciclistes es va disputar a Cassà la 1ª Marxa Popular "LA PAPALLONA DE L'ARBOÇ"\nTres recorreguts per escollir: Un d'infantil de uns 5 kms aproximadament. Un segon de 20 Km aproximadament i un tercer de uns 40 km de dificultat força alta.\nEn Johan Van zwienen, que és un que va participar el diumenge, portava un GPS i va marcar la ruta per a on vàrem passar amb el total distancia, altitud, etc... Qui es vulgui descarregar el recorregut ho pot fer a l'adreça:\nDades de la volta llarga:\nLongitud (Kilómetros):39,76 Puntos: 500\nAltitud (Metros):Min:121,26 Máx:406,29\nRESULTATS DE LA MARXA POPULAR LA PAPALLONA DE L'ARBOÇ\ndorsal nom Hores Minuts Segons\n56 Sergio Carralero Sala 01 07 52\n216 David Cabarrocas 01 12 58\n215 Lluís Angel Soler Albella 01 13 45\n218 Sebastian Peters 01 15 31\n201 Josep Domingo Roura 01 19 23\n217 Josep Oriol Marresch Pascual 01 35 50\n43 Xavier Rodríguez Madrià 01 36 10\n219 Gerard Erena Rubirola 01 38 51\n10 Xavier Erena Cabarrocas 01 38 58\n110 Josep Sala Cabrero 01 40 10\n211 Joan Gumbau Artau 01 40 55\n212 Jordi Massachs Soler 01 40 58\n210 Fco Javier Garcia Real 01 44 51\n203 Pablo Aguilera Alvarez 01 53 10\n202 Pedro Aguilera Sanchez 01 53 12\n209 Josep Cantin Ruiz 01 53 32\n208 Fermi Porsell Barrera 01 53 36\n206 Esther Hernandez Rovira 01 53 40\n205 Angel Prat Triadu 01 53 44\n204 Vanessa Blazquez Fernandez 01 53 46\n207 Lluis Fernandez de Palol 01 59 55\n1 Joan Lloveres Mullena 02 04 39\n214 Julià Adell Cortada 02 25 43\n213 Maria Dolors Bruguera Bellol 02 25 48\n221 Montse Juana 02 41 59\n220 Fermí Rodriguez Casanovas 02 42 01\n45 David Vilosa Kompf 02 08 47\n40 Jaume Estañol Tenor 02 10 14\n53 Xavier Ferrer Trias 02 14 06\n32 Jordi Povill Giro 02 14 53\n11 Pere Batllori Massanas 02 15 09\n61 Jordi Camps González 02 15 33\n52 Daniel Sucarrat Ortiz 02 17 36\n12 Joaquim Esparraguera Vidal 02 17 36\n19 Joan Quintana Casanovas 02 18 52\n47 Angel Guich Cornellà 02 20 51\n33 Antonio Estirado Pizarro 02 23 43\n14 Albert Casas Mouxi 02 24 34\n21 Sergi Reixach Reyes 02 26 44\n63 Climent Hernandez 02 28 03\n3 Oscar Ramos Toribio 02 28 06\n18 Joan Quintana Fernandez 02 28 09\n48 Albert Cabrejas Ortega 02 30 28\n51 Marc Herrera 02 30 53\n8 Josep Puigmole Recasens 02 32 13\n38 Joan Mas Masferrer 02 32 15\n28 Jose Soler Mas 02 32 17\n50 Tomas Cortes Romero 02 33 23\n5 Angel Tena Juan 02 37 09\n68 Alex Danés Vilar 02 37 11\n67 Vicens Recasens Bonadona 02 38 04\n25 Jaume Badosa Planas 02 42 32\n9 Narcis Oller Dausa 02 42 51\n46 Daniel Arévalo 02 48 17\n13 Oleguer Nicolau Vila 02 49 59\n6 Diego Cera Contreras 02 51 49\n34 Marc Garzon Llastarri 02 51 51\n42 Lluís Monzón Rodríguez 02 54 29\n29 Albert Valentí Miquel 02 55 19\n71 Mario Guillen Serrano 02 55 24\n27 Joan Rota Picas 02 55 27\n70 Boix Mora 02 57 48\n44 Moisés Llenas 02 57 50\n39 Manel Jimenez Cordoba 03 00 58\n37 Enric Zamorano Trujillo 03 00 59\n57 Eduard Hernandez Benito 03 07 46\n66 Ferran Danés 03 07 49\n30 Felisario Exposito 03 10 59\n35 Lluis Bonet Juscafresa 03 11 06\n62 Josep Charro Jimenez 03 18 51\n15 Johan van Zwienen 03 20 28\n41 Jordi Carrasco Sanchez 03 24 55\n20 Francesc Perich 03 27 49\n55 Pere Casademont 03 27 56\n54 Josep Bou Roig 03 27 57\n23 Toni Riera Masjoan 03 36 24\n26 Antoni Rota Picas 03 36 26\n4 Jordi Lopez Martinez 03 41 20\n7 Santiago de Muller Barbat 03 41 20\n60 Josep Lluís Pintiado 03 45 46\n65 Lluís Panís Massa 03 45 47\n2 Ricard Erena Cabarrocas 03 46 52\n17 Joan Arroyo Nogué 03 49 05\n16 Josep Maria Casadellà Muní 03 49 08\n64 Jaume Estech Vidal 03 50 12\n49 Joan Graells Carbó 03 50 15\n31 Jose Rosona Buendía 04 00 01\n69 Salvador Ros Agustí 04 03 38\n58 Teresa Servià Maret 04 03 44\n59 Marta Margelí 04 03 46\n22 Rafel Garcia 04 08 35\n24 Toni Molinero Becerra 04 08 37\n36 Lluís Bonet Osorio 04 12 37\na dilluns, de setembre 24, 2007 1 comentari:\nEls corredors del Freebike varen ser els grans dominadors de la segona prova de la Copa Gironina de BTT que es va celebrar ahir a Salt. Cristian Collados va guanyar per davant dels seus companys David Collados i Josep Almendros. La prova va constar de tres categories -30 km, 20 i 1,5 per als més joves - i en la categoria principal el quart classificat, per darrere dels de Freebike, va entrar Xavier Vinyes del Massi. El banyolí Pere Sánchez va ser el primer classificat en la categoria de màster 30 i Pere Raja pel que fa als sub-23. Eduard Recasens i el veterà 40 Xavier Ferrer (Inpanasa) també varen estar al davant.\nPel que fa a la prova de vint quilòmetres va estar dominada per dos cadets, Jordà Cullell i Joan Quintana, amb l´infantil del Baix Ter Eduard Recader en el tercer lloc. Climent Herández va ser el millor pel que fa als veterans 50 i Miranda Aguda pel que fa a la categoria femenina.\nPer part del Club Ciclista Cassà hi varen participar en la volta de 30 km: Albert Carbó, Dani Brugué, Jaume Badosa, Ronny Zanazzi .\nA la Volta de 20 km hi ha participat en Quim Felip assolint la segona posició.\na dimarts, de setembre 18, 2007 Cap comentari:\nRESUM DE LA TEMPORADA CICLOTURISTA\nLa temporada de marxes cicloturistes ja ha finalitzat, i ara arriba el moment de passar balanç a la temporada, una temporada bastant satisfactòria pel que respecte als nostres corredors. En Joan Borrell i en Xevi Gruart han estat els corredors més destacats, han participat en un total de 6 proves. La temporada començava el mes de maig, amb la Terra de Remences a Sant Esteve d’en Bas i la Terra de l’Aigua a Riells i Viabrea. El mes de Juny era el més dur, amb tres proves. La Bonaigua a la Pobla de Segur, la Volta als Ports d’Andorra a Andorra i la Quebrantahuesos a Sabiñanigo. El mes de Juny era el que posava fi a la temporada amb la prestigiosa Marmotte a França, concretament a la bonica localitat de Le Bourg d’Oisans. Per poder finalitzar aquestes marxes ha calgut recórrer un total de 1000 kilòmetres i escalar 25 ports de muntanya.\nAra un cop acabada la temporada, arriba el moment de gaudir d’una manera més tranquil·la de la bicicleta i de fer sortides, que encara que siguin dures, el ritme en que es duen a terme és més suau. Entre aquestes sortides cal destacar-ne una, la que el passat dia 8 de setembre varen fer per la Catalunya nord en Joan Borrell, L’Adolf Santiago i la Pilar Guich, del club ciclista Vidreres. Varem sortir de la bonica població de Prades direcció cap a Sournia, passant per el col de Roque-Jalere de 926 metres d’alçada.De Sournia varem anar cap a Axat, superant el col d’Aussiéres de 1020 metres d’alçada i el col Camperié de 534. Un cop a Axat varem agafar la carretera que va cap a Mont-Louis, encara que nosaltres al cap de pocs kilòmetres ens desviaríem direcció cap el fortíssim col de Jau de 1506 metres d’alçada i amb unes rampes molt dures. Un cop al cim del col de Jau tot baixada fina a Prades. Total 120 kilòmetres per unes tranqui-les i boniques carreteres.\na dimarts, de setembre 11, 2007 1 comentari:\nRECORREGUT DE LA 1ª MARXA PAPALLONA DE L'ARBOÇ\nJa s'ha escollit el recorregut de la 1ª Marxa Popular la Papallona de l'Arboç. El començament del recorregut llarg es el mateix que el recorregut curt fins el Km 10 aproximadament. La sortida des de la piscina anem a trobar l'estació i seguim per la Rambla. Travessem la carretera i enfilem cap a Can Bernada. Seguim en direcció al Torrent de les Cadenes . Continuem per corriols i caminois tot travessant el Torrent de l'Aboia fins travessar també la carretera dels Metges. Es passa per el Molí del Limbo, per el costat de Can n'Abras, tot seguint diferents caminois i corriols s'arriba al mas Bassets, es passa per el costat del mas i es puja al Puig Castell per la part el darrera. Una mica mes endavant hi trobem la separació de la Marxa Llarga i la Marxa Curta.\nTot seguin la Marxa llarga el recorregut s'enfila cap el Descarreg d'en Gironès i el Terme de la Roca per anar de baixada cap el Roquetal i continuar baixant fins a la Riera de Can Bota. A partir d'aquí el recorregut s'enfila quasi fins a dalt el Puig Aldrich on s'agafa un corriols a l'esquerra per baixar a sota la riera del Roquetal. Poc abans de tornar arribar a la casa un caminoi ""bastant"" dret en porta a la pista que va del Descàrrec al Coll del Matxo Mort. Es travessa aquesta pista i empalme amb l'antic camí del Coll del Matxo Mort i s'agafa un altre camí que porta directament a Can Gironés. Seguim pocs metres aquesta pista i agafa in caminoi en principi, mes tard corriol força trial-ler fins a la Font de la Teula. Una petita volta en porta a Can Castellò de Baix. S'agafa el camí de Bagueny i aviat es deixa per per un caminoi a mà esquerra que porta a la Plaça del Suro. d'Aquí dins el Coll de Llumaneres i el corriol de baixada fins a la Barraca del Caçadors. Un altre caminoi s'enfila amunt i es torna baixar quasi fins el Mas de les Dues Rieres. Es torna a enfilar fins a la Barraca d'en Marjanedes i finalment s'empalme amb la pista que ja havíem travessat. Un corriol tril-ler ens portarà a les Dues Rieres. Seguint una mica de pista, s'agafa un caminoi de pujada fins ala bicicleta rovellada. A partir d'aquí una bona baixada ens portarà a connectar amb la volta curta i el recorregut fins a Cassà serà el mateix.\nSi seguim la volta curta després de passar per el Puig Castell i separar-nos de la volta llarga, una bona baixada ens porta a prop del Mas Bassets. A partir d'aquí després de seguir una mica de pista, ja agafem corriols i caminois molt estrets i força planers fins arribar a Can Vilallonga. Una pujada fins a Aigües Blanques i després ja s'empalme amb la Volta llarga fins arribar a Cassà.\na dilluns, de setembre 10, 2007 Cap comentari:\n1ª MARXA POPULAR LA PAPALLONA DE L'ARBOÇ\na diumenge, de setembre 09, 2007 Cap comentari:\nLA MARXA D'ES POLLASTRE\nAquest diumenge dia 9 de setembre s'ha disputat la Marxa d'es Pollastre. Un recorregut llarg de 43 km i 1080 m de desnivell on tenia la primera part del recorregut per el Puig Aldrich i Romanyà i una segona part per la zona del Montclar. El recorregut curt era de 26 km i 850 m. de desnivell per la zona de Romanyà. Un total de 340 participants en aquesta edició. La calor s'ha fet notar en el tram del Montclar, que s'hi a afegit a la duresa d'aquest tram amb pujades molt fortes, les baixades amb molta pedra solta i moltes branques que també feien de les seves. Per part del Club Ciclista Cassà hi han participat l'Albert Dalmàs, en Pep Puigmolé, en Sisu Oller, En Jaume Badosa i en Lluís Rabionet.\nIV COPA GIRONINA DE BTT A BESCANÓ\nLa primera cursa disputada a la Copa gironina de Btt ha estat a Bescanó, que ja es la 4ª vegada que es diputa en aquesta població. Christian Collados ha estat el guanyador registrant un temps de 1:16:57 h. en recorre el circuit de 35 km. Els corredors participants del Club Ciclista Cassà han estat en Jordi Bernatallada a la categoria Elit amb un temps de 1:39:41 h. En Dani Brugué amb un temps de 1:47.08 h. i en Josep Puigmolé amb un temps de 1:47:40 h. en la categoria Pop.


Un ballarí de 10 anys de La Casa Urbana guanya al campionat Rock da House de Porto | Viu Molins de Rei\nUn ballarí de 10 anys de La Casa Urbana guanya al campionat Rock da House de Porto\nJordi Julià • 13/12/2017\nPol Ribet, alumne de l’escola de dansa urbana de Molins de Rei La Casa Urbana, ha guanyat la competició de mini solista a la final del campionat internacional Rock da House que es celebra a Portugal.\nPol Ribet durant la seva actuació a Porto que l’ha portat a guanyar el campionat // Rock da House\nTé només 10 anys, està fent 5è de Primària i ha aconseguit erigir-se com el millor de la seva categoria en una competició de dansa urbana on hi havien arribat persones seleccionades de diferents campionats d’Espanya, Portugal i també Itàlia. Es diu Pol Ribet Flotats, i veient aquests èxits, ja té clar que es vol dedicar a la dansa.\nEl Pol viu a Corbera i és alumne de La Casa Urbana, una escola i entitat de dansa urbana que porta funcionant a Molins de Rei des del 2015, però porta ballant des que tenia 3 anys. El 2016 va ser el primer cop que es va presentar a un premi i va guanyar en un campionat a nivell estatal: Urban Display d’Irene Pallarés, que es celebra a Cornellà de Llobregat. Allà era en la categoria de miniparelles, acompanyat de Noelia Quintela.\nAquest any en la mateixa competició Urban Display, el Pol en solitari ha quedat 4t, mentre que ha quedat segon al Campionat Idance 2017. I a l’Urban Display també s’hi ha presentat un grup més nombrós d’alumnes de La Casa Ubana en la categoria Grup Junior, que ha quedat 4t. Tots ells, com que han quedat entre els cinc millors de la seva categoria, han estat seleccionats per a la final de Rock da House de Porto (Portugal).\nEls altres van descartar anar fins a Portugal per motius econòmics, però el Pol (i la seva família) van decidir anar-hi per provar sort. “Pensava que quedaria entre els últims, els altres tenien molt nivell i a més jo era el més petit de la categoria, tant d’alçada com d’edat”, explica el Pol a Viu Molins de Rei. Però al final va quedar primer, per davant i tot dels guanyadors de la competició a nivell espanyol.\nAixò s’explica, segons Sandra Renau, fundadora de La Casa Urbana i coreògrafa, perquè van fer un canvi de la coreografia “aprofitant que el Pol havia pujat de nivell”. Van incorporar elements com un mortal -una acrobàcia aèria amb una tombarella enrere sense mans-, breakdance “d’alt nivell, amb moviments acrobàtics i visuals” i aprofitant “una música molt explosiva”. Renau, que treballa juntament amb el coreògraf Moisés Rojo, també ha guanyat el premi a millor coreògrafa del campionat Urbance de la Vall d’Hebron.\nEtiquetes:dansa dansa urbana La casa urbana Pol Ribet


Cerca totes les ofertes d'hotels a Csigekert Entrada:\nApartman Dorottya...Habitacions per nit per només Kincses vendégház...Habitacions per nit per només Eszti Apartman...Habitacions per nit per només Més zones a Debrecen\nDebrecen Downtown (61)\nEssent una localització molt desitjada, Csigekert és el lloc on anar quan es va a Debrecen. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Una destinació d'innegable popularitat , Csigekert ofereix una escapada memorable amb els seus famosos llocs i bon menjar. Pels millors allotjaments a la ciutat i els preus més baixos a comparar, no miri més enllà d'Agoda.com. Explori un llistat complet d'allotjaments i trobi el lloc perfecte per a vostè. Per trobar les millors ofertes d'hotels a Csigekert, simplement entri les seves dates de viatge a la pestanya de recerca.\nHotels destacats a Csigekert, Debrecen\nPer als viatgers què vulguin captar les imatges i els sons de Debrecen, Apartman Dorottya és...\nTots els hotels de Debrecen\nHotels a Csigekert: Apartman Dorottya


Mon Planeta | Deixalles electròniques: el progrés que intoxica el planeta | Reportatges\nDeixalles electròniques: el progrés que intoxica el planeta\nLa ràpida evolució de la tecnologia genera cada vegada una quantitat més elevada de residus d’aparells trencats que acaben transformant-se en deixalles acumulades en els països menys desenvolupats\nper Gemma Domènech 19/03/2017\nDeixalles electròniques | Greenpeace\nSmartphones, ordinadors, televisions, tablets, electrodomèstics. El consum de productes electrònics i tecnològics s’ha disparat a occident i en els darrers anys ha passat a formar part de les nostres vides. Però la ràpida evolució de la tecnologia genera cada vegada una quantitat més elevada de residus d’aparells trencats que acaben transformant-se en “deixalles electròniques” acumulades en abocadors, majoritàriament en països subdesenvolupats. Aquestes contenen substàncies tòxiques i poden representar una amenaça tant per a la salut de les persones com per al medi ambient.\nEls Residus Electrònics i Tecnològics (també coneguts com a RAEE) han passat a ser un dels problemes ambientals més greus a escala global. Segons l’Agència de Residus de Catalunya, els RAEE són "tots aquells aparells que necessiten electricitat", i entre ells s’inclouen des dels grans i petits electrodomèstics fins a equips d’informàtica i telecomunicacions. Aquests aparells es componen de materials com plàstics, metalls o vidre, però també contenen substàncies tòxiques com el plom o el mercuri, fet que els converteix en residus perillosos si no es reciclen de forma correcta.\nEl programa de Nacions Unides pel Medi Ambient (UNEP) calcula que cada any es produeixen 50 milions de tones d’aquests residus, afectant principalment als països més pobres. Això suposa un problema tant pels països desenvolupats com pels països en desenvolupament. Pel que fa als primers, produeixen grans quantitats d’articles tecnològics que acaben sent llançats i, per altra banda, els segons arriben a interessants acords per rebre les “deixalles” i tractar el seu reciclatge.\nUn viatge de Nord a Sud\nEls RAEE, regulats internacionalment per la Convenció de Basilea, que especifica el trasllat il·legal d’aquests productes, es troben a hores d’ara viatjant de Nord a Sud, transportats en contenidors per a vaixells fins a ports lliures (és a dir, sense tarifes per a les importacions i exportacions) en països en desenvolupament.\nSegons l’informe de la UNEP, l’any 2014 menys d’una seixantena part de residus van ser correctament reciclats. Es reconeix que hi ha un negoci il·legal darrere d’això. L’any passat, de tots els residus produïts per Europa, tan sols un 35% d’aquests van ser introduïts per vies oficials de reciclatge.\nTot i que les lleis de la UE no permeten l’exportació d’aquests residus, les deixalles es transporten en contenidors etiquetats com a “mercaderia de segona mà” amb “l’objectiu” de reduir l’anomenada “bretxa digital” entre els països occidentals i els menys desenvolupats. A més, tal i com ha explicat en declaracions al Món l'expert en RAEE a Greenpeace Espanya Julio Barea, “molts dels productes són catalogats ‘d’ajuda al desenvolupament’ de manera que és més fàcil inserir-los en els països més pobres”. La gran contradicció de tot això és que s’estima que, de tots els productes que es transporten com a “mercaderia de segona mà”, aproximadament un 75% d’aquests es troben “destrossats o en mal estat”, segons l’estudi Envenenando la Pobreza de Greenpeace Espanya.\nEls països desenvolupats compten amb unes normatives molt estrictes pel que fa als processos de reciclatge, a diferència dels països en vies de desenvolupament, que no disposen d’una legislació sobre la gestió de residus, i el procés del reciclatge és molt més barat.\nAixí, Estats Units i Europa són els principals exportadors de Residus Electrònics i Tecnològics i, segons Greenpeace, les zones més conflictives “en tema de residus electrònics” i que importen aquestes deixalles per a tractar el seu reciclatge són Guiyu (Xina), Chenai o Bombai (a l’India) i Ghana i Nigèria, a l’Àfrica. Paradoxalment, Xina és el país que més quantitat de residus rep, però alhora és un dels grans productors de la indústria tecnològica. Segons un informe de la Universitat de les Nacions Unides, la quantitat de residus electrònics ha crescut un 63% en cinc anys, dels quals més del doble es troben a la Xina. A les regions de Guiyu, Qingyuan i Taizhou arriben milers de tones de deixalles electròniques cada dia, algunes procedents del mateix país i la majoria dels països desenvolupats.\nUn mal per al medi ambient i per les persones\nEls treballadors dels abocadors en els països menys desenvolupats (d’entre els quals la gran part d’ells són nens) es dediquen a desmuntar els aparells per aconseguir els materials desitjats i posteriorment vendre’ls, treballant en constant contacte amb les toxines que aquestes deixalles contenen. Entre els materials més tòxics es troba el plom, els ftalats, el mercuri, l’antimoni o el clorobencè. Tots ells, provoquen greus efectes sobre les persones i animals que hi prenen contacte, provocant danys en el sistema respiratori o reproductor.\nResidus electrònics | Greenpeace\nUn estudi de l’Organització Mundial de la Salut (OMS) publicat aquest març, ha alertat del perill al qual es troben exposats els nens que treballen en aquests abocadors, ja que el contacte amb les toxines que contenen les deixalles pot causar-los “danys pulmonars, càncer, o fins i tot pot produir efectes en el seu coeficient intel·lectual”.\nPel que fa al medi ambient, la crema d’aquests productes (majoritàriament en els països menys empobrits) l’acumulació i el tractament del reciclatge d’aquests productes provoca un augment del diòxid de carboni i de l'escalfament global.\nEl procés de fabricació: el primer pas per reduir les substàncies tòxiques\nLa toxicitat d’aquests productes no se centra tan sols en els seus residus, sinó que comença amb el seu procés de producció. La reducció d’aquests materials tòxics a l’hora de fabricar els aparells electrònics podria reduir el problema de la contaminació que generen i facilitaria el seu procés de reciclatge.\nSegons el “Rànking verd d’Electrònics” de Greenpeace, on s’enumeren les empreses que utilitzen menys materials tòxics a l’hora de produir els productes, es posiciona a Nokia, Samsung o Sony com les més lliures de materials contaminants i se situa a Apple en novena posició.\nPer alta banda, el problema de l’acumulament dels residus electrònics també afecta Occident, no tan sols perquè es troben ubicats alguns abocadors (on els aparells es tracten amb millors condicions respecte als països menys desenvolupats) sinó perquè a causa de l’exportació de les deixalles electròniques les empreses de reciclatge s’estan quedant sense feina, i moltes s’han vist obligades a tancar per aquest motiu.\nCom a conseqüència de la desastrosa situació mediambiental que provoquen aquests residus, les organitzacions ecologistes demanen solucions als governs per exercir un control sobre les deixalles electròniques. Hi ha diferents opcions sostingudes pels experts. Per una banda, es considera que s’hauria de regular el tràfic il·legal d’aquests productes, i per l’altra, se sosté que la solució recau en eliminar les substàncies tòxiques dels aparells a fi de poder reciclar-los completament.\nSegons Barea, una de les solucions més simples i viables seria “poder retornar els aparells electrònics que ja no necessitem i obtenir-ne un benefici econòmic”. D’aquesta manera, assegura, es podrien “reutilitzar d’una forma més correcta, ja que ara per ara tan sols es reutilitza un 5% d’aquests productes”.


Col·legi San Pedro | Projecte Montessori\nQuè és l’educació Montessori?\nL’educació Montessori està dissenyada per ajudar als infants en la seva tasca interna de construcció durant el seu desenvolupament de la infantesa a la maduresa. El mètode Montessori és la resposta adaptativa i contínua a les necessitats de l’individu en cada etapa del seu desenvolupament. La seva efectivitat rau en el fet que fonamenta els seus principis en el desenvolupament natural dels infants. La seva inherent flexibilitat permet adaptar-se a les necessitats de l’individu independentment del seu nivell d’habilitat, el seu estil d’aprenentatge o la seva maduresa social.\nEl mètode Montessori es basa en l’activitat autodirigida, l’aprenentatge basat en l’experiència i el treball col·laboratiu. En les aules Montessori, els infants prenen decisions actives i creatives sobre el seu aprenentatge, mentre que unes aules i uns mestres altament formats ofereixen activitats apropiades a la seva edat per guiar-los en aquest procés.\nDurant els primers anys de vida, el mètode Montessori d’educació valora el desenvolupament de les capacitats fonamentals de l’infant. És a Través del treball amb les mans i del treball de la ment que els infants aprenen a concentrar-se, perseverar, interactuar amb els altres i desenvolupar la seva voluntat. És precisament en aquests primers anys on més ajuda necessitem, no perquè siguem febles, sinó perquè tenim unes sinergies creatives que, per tal de no ser reduïdes a la seva mínima expressió, necessiten una defensa aferrissada i intel·ligent. El suport continuat Durant els primers anys de vida permeten el desenvolupament d’adults creatius que conserven la passió per aprendre i lliures per assolir el seu màxim potencial.\nL’enfocament (o la visió?) Montessori\nTo aid life, leaving it free, however, to unfold itself, that is the basic task of the educator. – Maria Montessori\nL’enfocament Montessori ofereix una visió àmplia de l’educació entenent-la com a ajut a la vida. La seva flexibilitat proporciona un marc dins del qual les directives internes de cada individu el guien lliurement cap a un creixement saludable.\nHe estudiat l’infant. He pres el que l’infant m’ha donat i ho he expressat; això és el que s’anomena el mètode Montessori. – Maria Montessori\nL’educació Montessori es fonamenta en tres pilars: un ambient preparat atractiu pels infants; un adult que actua com l’enllaç dinàmic entre els infants i l’entorn i que, a Través de l’observació constant, els guia en el seu camí cap a l’autonomia; llibertat perquè cada infant pugui desenvolupar-se al seu ritme, d’acord amb les seves necessitats.\nLes aules Montessori són ambients preparats on els infants són lliures de respondre a la seva tendència natural al treball. L’ambient preparat ofereix els elements essencials per un desenvolupament òptim. Els components clau inclouen els infants, el guia i l’entorn físic incloent els materials educatius dissenyats específicament per Maria Montessori.\nLes aules Montessori són ambients bellament elaborats, dissenyats per satisfer les necessitats dels infants d’una edat específica. La Doctora Montessori va descobrir que l’aprenentatge basat en l’experiència i l’experimentació en aquest tipus d’aula conduïa a una comprensió més profunda de la llengua, les matemàtiques, les ciències, la música, les interaccions socials, entre altres àmbits del coneixement.\nUn ambient Montessori està dissenyat per tal de facilitar aquest aprenentatge autònom i amb criteris de simplicitat, bellesa i ordre. Cada material en una aula Montessori dona suport a un aspecte del desenvolupament de l’infant, fent coincidir els seus interessos naturals i les activitats disponibles. Els infants poden aprendre a través de la seva experiència i al seu propi ritme. Poden respondre, en qualsevol moment, a les curiositats naturals que existeixen en tots els humans i construir una base sòlida per a l’aprenentatge al llarg de la vida.\nL’adult preparat: el guia Montessori\nEls guies Montessori altament preparats són artistes organitzadors d’experiències que els infants poden descobrir, processar i practicar; esdevenen un enllaç actiu entre els infants i l’entorn preparat.\nL’observació constant tant grupal com individual juntament amb el disseny i cura de l’entorn són tasques fonamentals del guia Montessori que es posa al servei dels infants per tal d’acompanyar-los en el seu aprenentatge.\nMontessori al San Pedro – Composició de les Aules\nLes aules Montessori estan dissenyades perquè els grups d’edats mixtes permetin un desenvolupament individual i social òptim. Els infants més experimentats fan de models i comparteixen tot allò que Han après amb aquells que són nous a la comunitat. Es fomenta el desenvolupament de la personalitat Única de cada infant i cada individu és respectat com a un membre important de la comunitat.\nLes nostres Cases dels Infants (de 3 a 6 anys) es componen d’entre 25 i 27 infants per aula amb una guia referent i una assistent rotativa.\nActualment, el nostre programa de primària està en creixement i per tant només consta d’una Aula de 26 infants amb dos adults. De cara al curs 2019-2020, Constarà de dues aules de 26 infants en un espai compartit i tres adults.\nA mesura que vagi creixent el programa, aquesta composició es veurà subjecta a canvis tant de nombre d’infants per grup com de la ràtio d’adults / infants. Les aules de primària també funcionen amb grups d’edats mixtes, concretament de 6 a 9 anys i de 9 a 12.\n· La ment oberta de la canalla\nEls infants tenen una gran capacitat: adquireixen coneixements a través de la seva vida psíquica. Aprenen de manera inconscient, evolucionant de manera gradual de la inconsciència a la consciència. El saber és assimilat pel fet quotidià de viure i experimentar. La primera etapa educativa és essencial per al correcte desenvolupament de la persona. És el període on més ajuda necessiten, no perquè siguin febles o vulnerables, sinó perquè tenen unes sinergies creatives que, per tal de no ser reduïdes a la seva mínima expressió, necessiten una defensa càlida i intel·ligent.\n· L’ambient preparat\nL’espai d’aprenentatge ha d’estar completament adaptat a les persones que en fan ús, amb una especial atenció als infants. Nogensmenys, en aquest espai han de desenvolupar els aspectes socials, emocionals i intel·lectuals. Des de l’escola, responem a aquesta necessitat amb ordre i seguretat. L’espai ha de facilitar l’aprenentatge autònom de la canalla sense la supervisió constant d’un adult. El disseny d’aquests espais respon a criteris de simplicitat, bellesa i ordre. D’aquesta manera, s’entrellacen espais lluminosos i càlids amb llenguatge, plantes, art, música i llibres. Les aules s’organitzen en diferents espais de treball, amb material i mobiliari adaptat a la mesura de la canalla, i grans espais buits per tal de poder treballar també a terra. Els prestatges amb material envolten cada àrea i s’organitzen de manera sistemàtica i per ordre de dificultat.\n· Els períodes sensibles\nSón aquells períodes en què la canalla pot adquirir una habilitat amb certa facilitat. Són sensibilitats especials que permeten els infants de relacionar-se amb el món exterior de manera intensa. Són estadis fugaços i limitats a l’adquisició d’un caràcter determinat.\n· El Rol de l’adult\nEl Rol de l’adult a la filosofia Montessori consisteix a guiar els infants de forma respectuosa i amb afecte. Cal que sigui un observador conscient en continu aprenentatge i desenvolupament personal. El veritable educador és al servei de l’alumnat i, d’aquesta manera, ha de ser humil per tal d’acompanyar-lo, aprendre d’ell i formar plegats una comunitat.\nProcés de treball del projecte\nObres a les noves aules\nNova separació d’aules\nRecepció del material Montessori\nMaterial de vida pràctica\nFent les el·lipses\nSeminari Montessori amb Maria Cristina\nMªCristina i la torre rosa.\nBastidors de vida pràctica\nEspai de llenguatge


2019 | Institut Escola Francesc Cambó i Batlle\nTancat per vacances!! però tornem al setembre, eh?\nFormació interna EN21 (1 i 2 de juliol)\nEl claustre de l’IE ha fet la darrera formació interna de centre del Programa EN21el passat 1 i 2 de juliol. Esperem hagi estat profitosa i generi continuïtat amb la visió de centre que volem en un futur no gaire llunyà.\nBon estiu a… Llegeix més»\nLamentem informar-vos que no hem pogut fer els informes de final de curs ja que s’han de fer amb Esfer@ (un programa de gestió i organització dels centres educatius del Departament d’Educació) i no ha estat possible a causa d’una saturació contínua d’aquest a l’hora d’entrar les qualificacions de final de curs.\nÉs per aquesta raó que s’haurà de posposar l’entrega d’informes fins el proper DIVENDRES 28 DE JUNY (data en la que esperem poder-los tenir).\nA Infantil, les famílies podran venir a comentar els informes amb les tutores de 9:00h a 10:30h.\nPel que fa a la Primària, s’entregaran els informes a les famílies de 9:00h a 10:30h (també es podrà aprofitar per comentar-los breument amb els tutors/es).\nA Secundària, s’informarà als alumnes que hauran de venir a l’avaluació extraordinària el 26 de juny (de 8h a 10h i les tasques que realitzaran) i s’entregaran les notes el divendres 28 de 8h a 10h.\nLes famílies que per motius personals no puguin passar a recollir-los aquest dia podran passar per la Secretaria del centre (instal·lacions d’Infantil i Primària) des de l’1 al 15 de juliol de 9:00 a 13:00.\nUs recomanem estar pendents del correu i de la web del centre: iefrancesccambo.cat per si hi ha noves instruccions del Departament d’Educació.\nMOLT IMPORTANT: ELS DOCENTS DEL CENTRE NO ESTARAN DISPONIBLES A PARTIR DE LES 10.30, NI A INFANTIL/PRIMÀRIA NI A SECUNDÀRIA (REUNIÓ/CLAUSTRE GENERAL PROGRAMAT A LES 11), PER TANT, US DEMANEM MOLTA CURA AMB ELS HORARIS ESTABLERTS.\nEls alumnes de 3r ESO B, han estat els guanyadors del concurs Joves i Mobilitat organitzat pel RACC amb la col·laboració del Servei Català del Trànsit, amb l’objectiu de promoure actituds i valors de mobilitat segura, sostenible i responsable entre els adolescents i joves de Catalunya.\nEl concurs vol contribuir a afavorir la reflexió dels adolescents i joves entorn la mobilitat entesa com un sistema social de convivència i responsabilitat, amb diversitat de modes i d’usos i basat en determinades actituds i valors, amb especial èmfasi en la seguretat viària.\nEl premi a la Millor classe, amb l’aportació de més treballs a totes les modalitats, suposa una nit a Port Aventura World amb entrada il.limitada a Port Aventura Park + accés a Ferrari Land per tota la classe.\nUna altra de les finalitats, a més de la creació d’espais d’aprenentatge i joc, serà la interacció amb els companys de Cicle del curs següent, per tant, per realitzar l’activitat romandran junts P5 i 1r PRI (CI 19/20), 2n i 3r PRI (CM 19/20) i 4t i 5è (CS 19/20).\nMoltes felicitats a tots els implicats en el projecte, per sobre de tot per gaudir d’un procés d’aprenentatge original, competencial i de cohesió de grup.\nPodeu veure les imatges de l’acte al següent enllaç:\nVisualització del Projecte “El lladre de gorres”


Trump aconsegueix que els aliats gastin més en defensa\nActualitzada 13/07/2018 a les 09:47\nAfirma que “pagaran més diners que mai” || L’OTAN assegura que l’aliança militar dels seus membres s’ha reforçat\nEl president nord-americà, Donald Trump, va abandonar ahir la cimera de l’OTAN a Brussel·les satisfet per haver aconseguit que els seus aliats militars reforcin el seu compromís de despesa en defensa. Així les coses, va asseverar que els estats membres de l’Aliança Atlàntica “pagaran més diners que mai”. Així mateix, va subratllar que és “innecessari” que els Estats Units abandonin aquesta organització. Per la seua part, el secretari general de l’OTAN, Jens Stoltenberg, va explicar que “el missatge clar de Trump ha tingut impacte” i va subratllar que des que l’inquilí de la Casa Blanca va assumir el poder els aliats europeus i el Canadà han augmentat els fons per a defensa en 41.000 milions de dòlars. “Tots els aliats van acordar redoblar els seus esforços, i això farà l’OTAN més forta; malgrat les nostres diferències, estem més junts per la nostra seguretat”, va defensar Stoltenberg.\nPer la seua part, el president francès, Emmanuel Macron, va destacar que les converses en la cimera de l’OTAN han estat respectuoses, malgrat els missatges crítics cap als aliats publicats a Twitter crítics per Trump en els dies previs i durant la reunió. El ministre d’Exteriors, Josep Borrell, també va valorar positivament la trobada de l’Aliança Atlàntica. “Ha anat millor del que s’esperava, perquè Trump no ha dit que l’OTAN sigui obsoleta o no valgui ja.”\nEl president dels EUA ha començat la visita al Regne Unit, marcada per les protestes ciutadanes\nEn un altre ordre de coses, Trump va iniciar ahir mateix una visita oficial al Regne Unit, després d’haver-se reunit a la capital comunitària amb el president d’Ucraïna, Petró Poroixenko, en vigílies de l’encontre amb el líder rus, Vladímir Putin, a Hèlsinki. L’arribada del mandatari nord-americà a les illes britàniques ha suscitat un rebuig tal que els principals actes, com la trobada del mandatari amb la primera ministra, Theresa May, i la monarca Isabel II s’efectuaran fora de Londres. La Policia va prohibir el vol del “nadó Trump”, un globus aerostàtic que havia de sobrevolar el recinte en el qual s’allotjarà el líder dels EUA.


PeriodistaA mi, quan em diuen Hortènsia, el primer que em ve al cap és el llibre que ara fa poc més d’una dècada Jordi Carbonell va dedicar a la seva companya de vida, Hortènsia Curell i Sunyol, estudiant de filologia com ell mateix els anys quaranta del segle passat a la Universitat de Barcelona. Sunyol, quines coses... el mateix llinatge que tenia el president del FC Barcelona afusellat pel franquisme. Segonament, pens també en les flors bellament guarnides de pètals color de rosa. Però en el moment d’escriure aquestes línies, Hortènsia és el nom del temporal que ha esqueixat les branques i les vides d’alguns arbres, que ha fet volar cobertes i teules i que s’ha plantat com una flassada de negror entre el cel i nosaltres. Hom podria pensar que després de na Filomena ha vengut seguida d’una altra dona. Però no. Les borrasques i temporals també tenen llistes cremallera. Gaietà ens ha passat més desapercebut, perquè el mal l’ha fet devers el Cantàbric. Ara ens hem de preparar per a n’Ignasi, que ens visitarà dissabte. Ben curiós, certament, que en plena pandèmia, arraconats com cucs dins ca nostra, suplim els noms i les presències més familiars de cada dia per noms una micoia més exòtics, que ens visiten amb freqüència inusitada.\nOpinió comunicació pandèmia Eleccions Catalunya


La Fundació Universitat Empresa reconeix Bodegas Ribas en el seu 25è aniversari\nDes de 2003 un centenar d'estudiants de grau i de postgrau han fet les pràctiques al celler de Consell\nAraceli Servera: “”Els estudiants formen part de l’equip i de la familia durant la seva estada a Can Ribas”\nAmb una comunicació a través de les xarxes socials ens assabentam que al celler Bodegas Ribas li han atorgat un premi de la Fundació Universitat Empresa, en el 25è aniversari d’aquesta institució. És un reconeixement als anys que aquest celler familiar ha dedicat al suport al talent de la Universitat de les Illes Balears (UIB).\nL’encarregada de recollir el guardó va ser Araceli Servera qui, en nom de la casa, va agrair la distinció: “Estam encantats de rebre alumnes de grau i de postgrau de diverses universitats del món per que fassin les practiques amb noltros”. Servera va aprofitar l’avinentesa per fer un recordatori de tots els exbecaris, davant l’auditori de la UIB .\nAmb motiu d’aquest fet Balears Vadevi ha contactat amb ella per que ens expliqui aquest vicle entre Bodegas Ribas i la Fundació Universitat Empresa que fa anys que dura:\n“Cada any agafam entre 4 i 6 becaris de diferentes universitats i disciplines: enòlegs, enginyers, biòlegs, químics…Enguany tenim 2 francesos d’enginyeria agronòmica, 2 enòlegs alemanys i 2 estudiants de la UIB. Per això hem preparat una casa amb 4 llits al celler, on es queden els estrangers”.\nL’organització demostra un costum ben assentat que ha permés conslidar una experiència que va començar fa prop de vint anys.\nA Can Ribas entenen que és la seva manera d’aportar al coneixement i la formació de els noves generacions que volen fer vida i carrera en el món del vi: “ Ens agrada la idea de crear una espècie de “cantera” de futurs vinaters i vitivultors, on es coneguin entre ells i crear així una xarxa de contactes arreu del mon”.\nPer això ara trobam el rastre d’aquesta iniciativa en altres cellers de Mallorca on acaben fent feina aquells que un dia acabaren la seva formació a Bodegas Ribas: “Des del 2003 agafam estudiants, de fet hi ha una dotzena de cellers a Mallorca on hi ha ex becaris de Ribas”, diu Araceli Servera.\nUn dels avantatges de fer les pràctiques en aquest celler és l’ambient en el qual s’integran els estudiants. Passen directament a formar part de l’equip i de la familia: “Els estudiants formen part de l’equip que els guia i ensenya tot el procés per entendre un celler. Cada dia dinen amb noltros provant vins de diferentes zones, per iniciar-se també al tast i fer la estança mes amena. Acaben convertits en amics de per vida i amb la practica totalitat seguim tenguent contacte”.


La Policia d’Ontinyent torna al cor de la ciutat - TV Digital Ontinyent\n13 maig 2021 - 4:18 h\nInici Destacat La Policia d’Ontinyent torna al cor de la ciutat\nEl reclamat trasllat de la prefectura de la Policia Local d’Ontinyent al casc urbà ja és una realitat. L’Alcalde de la ciutat, Jorge Rodríguez, ha inaugurat esta vesprada a l’edifici municipal anteriorment ocupat per Correus a la Plaça Major una nova seu policial “adaptada als temps que corren” i que afavoreix una resposta “més propera i efectiva”, destacava.\nMés d’un centenar de persones entre regidors, membres dels cossos i forces de seguretat, representants d’associacions locals i particulars assistien a la posada de llarg d’un trasllat que permet un estalvi estimat en més de 500.000 euros en rescindir el contracte de lloguer amb opció a compra de l’anterior seu i evitar les obres d’adequació de celdes que aquest espai necessitava.\nA la seua intervenció, Jorge Rodríguez destacava que des del Govern d’Ontinyent “teníem clar que la Policia Local havia de tornar al cor de la ciutat per apropar el servei a la gent i evitar incomoditats. També era necessari ajustar al màxim la despesa en lloguers i reduir al mínim qualsevol inversió que no veiérem clara. Vam actuar amb la determinació necessària i el resultat és una Prefectura d’acord amb els temps que corren, sense luxes ni despeses innecessàries, amb un cost ajustat i, el més important, reutilitzant un edifici de propietat municipal per a un dels serveis més utilitzats per la ciutadania i al centre d’Ontinyent”, destacava.\nUn trasllat que també reutilitza al màxim l’equipament de l’anterior seu (des de l’ascensor a les cortines passant pel mobiliari, taquilles o llums), i que ha estructurat espais definits a les tres plantes: a la primera es troben els serveis prioritaris com la inspecció de guàrdia; una segona planta com a zona de formació; i la tercera planta com a unitat administrativa.\nL’Alcalde tenia especials paraules d’agraïment per als departaments més implicats en el projecte, felicitant els regidors d’Obres (Manuel Cuesta) , Territori (Rebeca Torró), Policia (José Mª Hoyos), l’oficina tècnica, les empreses contractistes, el personal municipal d’obres i la Policia, particularment l’Intendent en Cap, Juan Serrano, i l’Intendent José Alberto Policarpo. El primer edil destacava per últim que amb aquest trasllat “l’Ajuntament pot oferir un millor servei als ciutadans i, al mateix temps, estalvia diners per tal de destinar més recursos als que ho necessiten sense pujar els impostos. I amb això, que no és poc, ens conformem”.\nA l’acte també intervenia el Regidor de Seguretat, José Mª Hoyos, qui recordava que Ontinyent és una de la ciutat més segures de tot l’Estat gràcies tant a la Policia Local com a les forces i cossos de seguretat de l’Estat, incidint en què, la posada en marxa de la Prefectura en la Plaça Major “és un pas important en la millora continuada de la Policia d’Ontinyent, que ha incrementat l’eficiència de la gestió policial amb el sistema Landis, i esta mateixa setmana ha estrenat tres vehicles nous”, recordava.\nPer la seua banda, l’Intendent en Cap, Juan Serrano, incidia en què la nova prefectura ha estat dotada de mitjans telemàtics i electrònics “que permetran el millor aprofitament que des d’un punt de vista policial es podia esperar, ja que comptem amb tot el necessari i el temps de resposta davant els requeriments veïnals de qualsevol tipus es millora en trobar-nos al cor de la ciutat”, assenyalava.\nEl proper dissabte 28 de juny se celebrarà una jornada de portes obertes a la nova Prefectura, que inclourà a partir de les 19:00 hores un simulacre d’accident de trànsit en què intervindrà la policia d’Ontinyent i efectius de bombers i altres cossos de seguretat.\nArticle anteriorEl Teatre Echegaray s’omplirà de gom a gom per acollir la Gal·la de l’Esport d’Ontinyent 2014\nArticle següentEl Presidente de ATEVAL destaca el repunte y la mejora de las cifras del sector textil valenciano


La vacunacio, l'abus de poder i l'ineficiencia empresarial (i II) / per J. Masia | Accio Nacionalista Valenciana\nLa vacunacio, l'abus de poder i l'ineficiencia empresarial (i II) / per J. Masia\nD'esta terrible pandemia nos salvarà el sistema public sanitari, l'estat per mig dels imposts ha ficat la solucio mes proxima damunt de la taula. Quan vullguen revisem cóm les farmaceutiques utilisen l'investigacio basica i publica per a obtindre rendiments. La colaboracio publicoprivada no pot crear riquea en una unica direccio, ¡que diran els neolliberals si veuen un oligopoli! Puix poc, de boqueta i res en la practica, com sempre.\nLes PYMES necessiten les ajudes de l'estat, ademes els fondos europeus haurien d'anar dirigits a la chicoteta i mijana empresa (99'8 % del total) mes que per a la gran empresa i els macroproyectes. No hi ha manera de fer entendre als obtusos falcons, que es passen el dia exigint baixar o llevar els imposts, pero esta es la major farsa de l'humanitat perque els diners no cauen del cel ni es reproduixen com a setes. Es senzill: les gallines que entren per les que ixen. Com cap d'ells resoldra mai la quadratura del circul, els recorde que gracies als imposts hi ha carreteres, policia, mestres, investigacions, sanitat, etc. Si no hi haguera imposts aço sería el far west, en la dictadura del mercat totes les persones no valen igual, depen dels euros que tingues, si no en tens estas exclos. En EEUU, la primera causa de quebra familiar son les operacions i tractaments sanitaris, qui no te dolars es mor, ¿ho entenen?, ¿els agrada?\nVinc demanant fa anys una reforma del sistema fiscal, que pague qui mes tinga perque lo que no pot ser es l'acumulacio de riquea de l'elit extractiva, inclus en totes les crisis. Demostri el caracter estructural de l'empobriment fa anys, en un estudi sobre l'evolucio del IRPF, les reformes favoriren mes a la rendes altes i es la classe mija la que mes aporta, en diferencia. Faria falta mes classe mija i menys rics. Podem afegir que els imposts indirectes com l'IVA afecten a tots i son mes injusts que els directes (patrimoni o IRPF). L'informe d'Intermon Oxfam de 2021 documenta la constant un any mes, 800.000 persones mes en pobrea extrema. La precarisacio i la flexibilitat no son solucio de res, es mes de lo mateix i s'han convertit en el problema que hem de resoldre, no podem deixar a ningu darrere. El salve's qui puga ho afirmen els mateixos immorals que permeten tots estos desficacis, per activa o passiva, lo de les vacunes o els jugadors andorrans que no volen pagar imposts es un sintoma mes d'un desenroll moral incomplet i funest contra l'interes general.\nEs hora de posar-se en marcha i vore mes alla dels dogmes oficials o ser els borregos que tant agraden als amos o els vilans del rei. Els desinformadors de verp facil com Ana Rosa Quintana clamaven per vacunar al rei i al president del govern i uns quants mes. La peregrina seudorao es que no podem deixar a Espanya sense cap (?!), puix no reina dels matins, el protocol està establit per a la primera llinia sanitaria i el grup en mes morbilitat. No cal tindre ni sentit comu per a entendre-ho. El catastrofisme es un pensament deformat. Encara que caiguera el govern, el JEMAD o qui siga, l'Estat Espanyol continuarà com ho feu Belgica sense govern 16 mesos (2019). ¿Belgica està en el mapa encara, no? Apunten tambe que fora d'Europa hi ha vida, ho dic pels britanics. Costa molt d'interiorisar, pero lo important no son els caps sino els funcionaris i el personal llaboral que treballen, son els que els trauen les castanyes del foc, ¡a vore si nos aclarim!\nHem de buscar una eixida a tant de destarifats i tarroços, i l'economia del be comu es l'alternativa al capitalisme salvage que patim i que els neolliberals nos el venen com el paraïs en la terra. Menten mes que parlen.\nImagens: png egg, Economipedia.com, Pixabay (Tumisu)


Sorpresa i enuig per la tala d’arbres ‘excessiva’ per la línia d’alta tensió de Grau Roig - Altaveu el diari digital d'Andorra\nSorpresa i enuig per la tala d’arbres ‘excessiva’ per la línia d’alta tensió de Grau Roig\nFEDA sempre ha assegurat que el traçat triat, de disset quilòmetres, és el que menys impacte té, especialment en relació a la no proximitat a nuclis habitats\n02/05/2022 (16:18 CET)\nUna màquina tractant la fusta. REVOLTS\nLa tala d’arbres en boscos de la parròquia de Canillo que s’ha dut a terme per tal de poder construir les pilones necessàries i fer passar la línia d’alta tensió que unirà Encamp i Grau Roig està causant indignació entre veïns de la parròquia i ambientalistes diversos. El volum que ha tingut la tala ha sorprès aquests actors ciutadans i ha causat cert enuig en considerar-se que no té res de “selectiva” com s’hauria garantit i, en canvi, és “excessiva”.\nFEDA sempre ha assegurat -ho va fer fa mesos, per exemple, davant d’un grup de veïns del Forn de Canillo- que el traçat triar és el que garanteix un menor impacte, especialment en relació amb nuclis habitatge. També va assegurar la companyia que la repercussió en el medi ambient estava controlada atès que s’havien fet els plans corresponents, els estudis escaients. Però quan de la teoria s’ha passat a la pràctica, la repercussió ha sorprès moltíssim els veïns. I no pas positivament.\nUna de les zones 'remogudes'. | REVOLTS\nEl desbrossament per garantir el pas de la línia d’alta tensió hauria afectat, també, els entorns del Roc de les Bruixes. Lluny de protegir la zona, amb la tala, segons que han denunciat alguns dels coneixedors de la traça que s’està fent amb la línia, el conjunt de gravats rupestres quedaria més al descobert que mai. I sense que, de moment, s’hagi fet l’actuació que al seu dia es va prometre des de Cultura per, d’una banda, donar rellevància als gravats i, de l’altra, protegir-los, conservar-los.\nLa línia projectada estava prevista al Pla sectorial d’infraestructures energètiques d’Andorra i permetrà substituir l’actual línia de 110kV que uneix l’ETR d’Encamp, Ransol i Grau Roig. Aquesta infraestructura, segons FEDA, permetrà triplicar la capacitat actual de transport d’energia elèctrica a Andorra i és una de les darreres necessitats previstes per reforçar la xarxa elèctrica del Principat. El traçat amb què s’està treballant té una llargada d'uns 17,5 quilòmetres i comptarà amb 71 pilones, totes elles fora de nuclis urbans i en terrenys públics.


Blade Runner i la mort de la ciència – Compromís Congrés dels Diputats\nBlade Runner i la mort de la ciència\nEn el monòleg final de la pel·lícula “Blade Runner“, el replicant Roy Batty deia:\n“He vist coses que vosaltres no creuríeu: naus d’atac en falmes més enllà d’Orió. He vist raigs C brillar en l’obscuritat a prop de la porta de Tanhäuser. Tots eixos moments es perdran… en el temps… com llàgrimes en la pluja. És l’hora de morir…”\nAquestes paraules me n’han suggerit unes altres amb les quals he acabat el discurs de hui en un decret que donava de manera urgent 70 milions al CSIC perquè no tancara la persiana i amb ell, tants i tants projectes.\nProjectes que poden salvar vides o fer més competitives les nostres empreses.\nHui li he dit al ministre que estem veient coses que mai no hauríem cregut: hem vist a científics fent rifes per a seguir investigant la diabetis. A doctors del CSIC concunsant en “Atrapa un millón” per a seguir finançant un projecte. A una científica valenciana despatxada en un ERO del “Príncep Felipe” que ha participat en la clonació de cèl·lules mare a la Universitat d’Oregon.\nEixe és l’estat en què estan deixant la ciència: tirada en la cuneta. Eixe és l’estat en què estan deixant els nostres investigadors i científics, obligant-los a fer les maletes. Eixe és el model que ens volen imposar: ser els cambrers de l’Eurovegas.\nHe acabat dient-li al ministre que tenen dos camins: seguir invocant l’herència rebuda deixan en la penúria la ciència i els investigadors, o actuar de manera decidida per impedir que “tots eixos científics es perden per a sempre… en el temps… com ll’agrimes en la pluja…“.\nPerquè si, definitivament es perden, per a molts i molts projectes, com va dir el replicant Roy Batty: “Serà l’hora de morir…”\n←El Govern confirma a Compromís que Cabanes, Orpesa i Moncofa hauran de pagar les dessaladores\nEls diputats de Compromís donen suport a la Nit d’Escola Valenciana→


Sandra Teixidó: "L'Europa té un lloc entre els grans de Catalunya" - ceeuropa.cat\nSandra Teixidó: "L'Europa té un lloc entre els grans de Catalunya"\nTrobada de les quatre capitanes de la 'Final Four' a Sant Joan Despí\nLes capitanes dels equips semifinalistes de la Copa Catalunya s'han donat cita aquest matí a Sant Joan Despí per fer una prèvia de la 'Final Four' que començarà divendres. Barça i Espanyol, màxims favorits davant l'Europa i l'amfitrió Levante Las Planas, respectivament.\nEn aquesta trobada les jugadores també han coincidit amb els capitans masculins de la final de la Copa Catalunya amateur, el del CE Manresa -l'exporter de l'Europa José Antonio Moreno- i el del CP Sarrià.\nEn clau escapulada, FC Barcelona i CE Europa obriran el foc del cap de setmana esportiu aquest divendres a les 19 hores al Municipal de Les Planes. La capitana de l'Europa, Sandra Teixidó, afirma que "aquesta final és un premi per la bona última temporada. Ho afrontem amb moltíssimes ganes. La semifinal contra el Barça serà molt difícil, però aspirem a tot si juguem amb la màxima intensitat. L'Europa ja ha demostrat que té un lloc entre els equips grans del futbol femení de Catalunya i per nosaltres això és un orgull".\nPer la seva banda, la capitana del Barça, Marta Unzué creu que el seu equip arriba "bé de forma perquè hem disputat força partits durant aquests últims dies i ara volem guanyar el primer títol de la temporada. És un repte recuperar la Copa Catalunya que es va escapar la temporada passada, tot i que firmo ara mateix repetir els èxits de l'any passat quan vam ser campiones de lliga i de Copa".


Accessibilitat web: ux design per a persones amb discapacitat\nAccessibilitat web: disseny inclusiu i user experience (UX) per a persones amb discapacitat\nL’accessibilitat web no només és vital per a persones amb necessitats especials, sinó que també ha de tenir-se en compte en qualsevol tipus de disseny perquè usuaris de qualsevol lloc, edat o condició siguin capaços de fer les seves tasques amb èxit.\nEn aquest post t’expliquem com dissenyar una web accessible, fins i tot per a aquelles persones amb discapacitats visuals o motrius. Continua llegint si vols saber-ne més!\nQuins tipus de discapacitat existeixen i com afecten la interacció\nSolem pensar que no és necessari preocupar-se per l’accessibilitat perquè el percentatge de persones discapacitades que naveguen per internet no ens sembla rellevant. La veritat és que és molt difícil conèixer les dades sobre discapacitat d’un determinat territori i, fins i tot, precisar quants usuaris voldran accedir a una web. No obstant això, el que sí que és possible, és fer-nos una idea de l’amplitud de persones afectades si tenim en compte les malalties que poden minvar les seves capacitats de navegació:\nCeguesa, en qualsevol dels seus graus\nDaltonisme o problemes amb el processament del color\nSordesa o audició disminuïda\nDiscapacitat motriu que afecta a la utilització de pantalles o dispositius\nProblemes relacionats amb la compressió o el processament de la informació\nLes persones amb discapacitats visuals severes utilitzen un sistema de braille per navegar per internet.\nA més, en les dades oficials no trobem l’enorme varietat d’afeccions temporals o trastorns no diagnosticats que poden disminuir les capacitats d’un usuari, com, per exemple: lesions eventuals que afectin la mobilitat de les mans, cataractes, dèficit d’atenció, problemes de memòria…\nI, finalment, també hi ha certs elements relacionats amb la tecnologia que afecten negativament l’accessibilitat, una espècie de “discapacitat tecnològica”: mala qualitat de la connexió a internet, eines i sistemes operatius desactualizats o dispositius de grandària i prestacions reduïts, entre d’altres. La falta dels recursos necessaris per a navegar de forma adequada afectarà negativament el temps d’espera i a la càrrega i descàrrega d’arxius multimèdia, provocant problemes de compatibilitat i de visualització.\nPer tant, si tenim en compte que una bona part dels nostres usuaris tindran alguna discapacitat física o tecnològica que afectarà la seva experiència com podem millorar l’accessibilitat i, per tant, disminuir les possibilitats que tinguin problemes durant la navegació?\nEls usuaris d’edat avançada tenen més problemes d’accessibilitat a causa de la pèrdua progressiva de capacitats i a tenir destresa més limitada amb l’ús dels dispositius.\nQuines són les claus per dissenyar i desenvolupar una web accessible\n· Estructurar correctament els continguts, pensant en el lectors de pantalla.\nLa jerarquia del contingut és vital en la creació de qualsevol pàgina web, ja que facilita la comprensió del contingut, manté una estructura coherent i millora l’escaneig dels motors de cerca. Però té una altra funció primordial i és ajudar les persones amb problemes de visió a interpretar el contingut mitjançant lectors de pantalla que necessiten certes condicions per funcionar correctament:\no els títols h1, h2… han d’estar ben indicats i en base a la seva importància, per exemple: nom de secció i nom de subsecció o títol i subtítol.\no els noms de les seccions o blocs han de ser descriptius i indicar correctament el seu contingut. És a dir, per exemple, que una pàgina de Notícies enllaci a articles d’actualitat i no a un altre tipus de contingut que no tingui res que veure.\no els enllaços o referències a pàgines han de mantenir-se durant la navegació, això vol dir que si tenim un link que es diu Home en un punt, no podem anomenar-lo Inici en un altre.\nPosar text alternatiu en les imatges i subtítols en els vídeos\nLes imatges també han de poder-se rastrejar pels cercadors i interpretades pels lectors de pantalla, però, a més, el text alternatiu és necessari per a aquelles situacions en les quals a causa d’un error o a problemes de connexió la imatge no es mostra.\nQuant als subtítols dels vídeos, són importants perquè tant les persones amb dificultats auditives com aquelles que tenen dificultats amb l’idioma puguin seguir el contingut. De manera addicional també s’ha de tenir en compte l’àudio descripció per a persones amb discapacitat visual, per disposar d’una narració en àudio que descrigui el que està ocorrent en el vídeo.\nUtilitzar un bon contrast de color i dissenyar pensant en blanc i negre\nHem de posar-nos en la pell dels nostres usuaris i tenir en compte que poden tenir problemes visuals que els impedeixin veure amb claredat o que els afectin en la detecció de totes o alguna gamma de color. Per això, prevaler el contrast dels colors respecte a l’estètica és imprescindible, ja que un contrast deficient també dificulta la lectura i la detecció dels elements en pantalles amb mala resolució o molta lluentor, com per exemple les pantalles de dispositius mòbils en entorns amb molta llum.\nI què passa quan un disseny és preciós i colorit, però no funciona en blanc i negre? Potser no t’ho has plantejat amb anterioritat, però en els casos en què un usuari no és capaç de distingir els colors és probable que no pugui diferenciar els elements i li resulti difícil navegar la teva web. Posa especial atenció en el disseny de formularis, la comunicació d’errors i els missatges que requereixen l’acció de l’usuari, ja que, si aquest tipus de comunicació només es basa en l’ús del color, pot passar desapercebuda.\nComparativa de visualització de la pàgina d’inici d’Amazon tal com ho veurien usuaris amb diferents problemes de codificació del color\nQuines són les millors eines per revisar l’accessibilitat de la teva pàgina web\nVols comprovar l’estat actual de l’accessibilitat del teu web? T’expliquem quines són les millors eines per aconseguir llocs web accessibles que tinguin en compte les necessitats especials de les persones amb discapacitat\nValidadors d’estàndars HTML/CSS: tant el validador de HTML de W3C com el validador de CSS de W3C et permetran analitzar el codi de la teva pàgina web per a saber si presenta errors, si s’ajusta als estàndards i si és compatible amb els navegadors. Com més net, eficient i adaptable sigui, major serà la seva accessibilitat.\nEvaluador del grau d’accessibilitat: l’analitzador Taw permet comprovar els quatre pilars de l’accessibilitat; que sigui perceptible, operable, comprensible i robusta. També existeix una opció en forma d’extensió per al navegador anomenada Siteimprove que medeix el nivell d’accessibilitat(que va de A a AAA)i una altra, ChromeLens, que permet provar la visualització de la web amb problemes de visió o amb l’ús exclusiu del teclat.\nLectors web: encara que existeixen diverses opcions de pagament que pots provar amb el període de prova, també hi ha altres gratuïtes que et permetran navegar des de la perspectiva d’una persona amb discapacitat visual, com pot ser NVDA.\nSimuladors responsive: a més dels propis simuladors incorporats en els navegadors habituals en fer clic en l’acció “Inspeccionar” en el botó dret del ratolí, també és possible utilitzar l’eina Responsinator que permet veure la url que indiquem en les pantalles de diversos dispositius simultàniament.\nCom veus, l’accessibilitat web per a discapacitats és un repte que moltes marques encara han de plantejar-se. Pensa en els teus usuaris i en les seves necessitats, i desenvolupa la teva pàgina web utilitzant un disseny inclusiu que tingui en compte la multitud de particularitats que poden dificultar la navegació. Els llocs webs accessibles, a més, responen millor als estàndards i tenen millor temps de càrrega, per la qual cosa tots els teus visitants ho agrairan!\nI si necessites ajuda amb l’ux design, accessibilitat o desenvolupament web no dubtis a contactar-nos, t’assessorarem en el que necessitis.\nMàrqueting relacional o com fer que els teus clients t’adorin\nPartners – LOG


Opinions Restaurant Òpera Barroca, Vic\nPersonal atent i servicial, la qualitat del menú era bona. Menjar casolà. Ambientat en una serie de la mafia dels anys 20, detallistes i amb un toc d\_'humor!\nEloi sabater 28/10/2016\nEl Menú entre setmana surt sobre els 10 euros amb entrant, primer, segon plat i postres amb beguda inclosa. El lloc és molt cèntric, a menys de 2 minuts caminant de la plaça major de Vic. L\_'ambientació és bonica i hi podeu anar amb la parella o amb els amics quedant com uns senyors. En definitiva un bon lloc (durant el migdia).\nA. dorca (Montgat) 24/04/2014\nCuina ben treballada i honesta. Força varietat i bona presentació, local petit però amb encant. Una bona opció.\nAlba Coll (terrassa) 11/12/2013\nEl varem descobrir durant el mercat medieval de l'any passat gràcies a una publicitat on recomanaven restaurants on menjar durant el mercat i aquest any hi hem tornat. Tot i que estava força plè com l'any passat i hem tornat a menjar molt bé. Bona carn a la brasa i el local en si ens encanta.\nEm sembla que la Elisabet s'ha passat molt amb la seva critica, jo hi he anat vàries vegades amb la meva parella i alguna amb amics, i sempre n'hem sortit molt satisfets, tant del tracte com del menjar. He provat tant el menú diari de 10€, com el del diumenge i dues vegades la carta. Per a mi molt bon restaurant amb uns preus molt adequats.\nÒscar Plà 01/07/2013\nNo estic gens d'acordar amb la opinió que desmerèixer aquest restaurant. Nosaltres hi hem anat 3 cops i centre en sortim més que satisfets. Local ven decorat, cuina creativa i tot molt ven presentat, servei tmbé més que correcte. Nosaltres n'estem molt contents. A part que tenen un menú diari més que correcte.\nLloc gens recomanable. Cuina de "supervivència", com feta a casa en un dia dels que tens pressa. O sigui, menjar precuinat i congelat. El menú de 10€ resulat caríssim en relació al que ofereix. Servei: desapareixen durant un quart d'hora. No hi ha servei. Menjar: de supervivència Qualitat/preu: 0 Ambient: amb pretenció "d'encant", més aviat si escau més anomenar-ho Vell i rònec. Em sap greu, no acostumem a donar males opinions, però aen aquest cas, s'acosta a presa de pel!\nResposta del restaurant (Josep) 20/11/2013\nCom tothom es pot imaginar el menú diari de 10€ el canviem cada dia, moltes coses son fetes a la brasa o a la planxa, aquella setmana hi havia conill al forn i bacallà gratinat (com a plats que no son fets a la brasa) (el dilluns era festiu), i en podeu estar segurs (ja que es fàcil imaginar-ho veien els nostres menús) tots els plats del menú es preparen al matí i els de la brasa al moment, per tant es totalment falsa la teva afirmació. Sento molt que la decoració del nostre local no t'hagi agradat, però hi ha d'haver gustos per a tothom. Ens agradaria saber quins son els motius que has tingut per possar aquesta crítica que no es correspon a la veritat, deixant a part els gustos decoratius. Moltes gràcies\nBasada en 13 Opinions | 13 votes


El reciclatge és un element importantíssim en la circularització de la cadena de valor\nSegons l’Organització Internacional del Treball (OIT), el canvi climàtic està amenaçant 80 milions de llocs de treball. Si es compleixen les prediccions d’augment de les temperatures i la productivitat es veu afectada per entorns de treball molt més durs, hi hauria moltíssimes feines que resultarien més complicades de fer, assenyalant encara més com els problemes ambientals i climàtics també són un element importantíssim en el futur de l’economia mundial.\nUn estudi sobre el camí a la sostenibilitat en la fabricació\nCoincidint amb aquest 17 de maig, Dia Mundial del Reciclatge, la companyia de solucions empresarials al núvol IFS ha llençat un nou estudi global sobre sostenibilitat i economia circular en el sector de la fabricació, amb la col·laboració de l’analista Omdia. L’enquesta feta entre alts càrrecs d’aquesta indústria a nivell mundial dóna una visió completa de les noves exigències del sector pel que fa a la necessitat de frenar el seu impacte en el medi ambient, especialment mitjançant la reducció de les emissions i del consum d’energia.\nEls problemes mediambientals ocupen un lloc destacat a l’agenda mundial, i és per això que la indústria de la fabricació vol fer la transició cap a un enfoc ambientalment més sostenible, des d’on abordar tota una varietat de desafiaments que afecten els processos, les persones i els productes.\nEl tractament i la reutilització d’aigües és un dels elements de sostenibilitat en què més treballen les empreses | AMB\nMotivacions i dificultats diverses\nEls motius principals que motiven les empreses a posar en marxa iniciatives sostenibles són el compliment de la normativa (18% dels enquestats), el risc empresarial (15%) i els incentius financers i les reduccions d’impostos (15%). En aquesta línia, les àrees que han estat prioritzades fins ara són el tractament d’aigües i residus (43% de les empreses) i el seguiment de les emissions de carboni (40%).\nPer a Juan González, Country Manager d’IFS Iberia, un altra de les “grans preocupacions” del sector, i per tant una de les seves “principals àrees d’inversió” a curt i mitjà termini, són “els materials i embalatges sostenibles”. Al cap i a la fi, els reguladors estan “endurint” la legislació en la matèria i és per això que moltes empreses busquen comprometre’s en la millora de la sostenibilitat dels envasos. De fet, les àrees en què mostren “més maduresa” són les que inclouen materials sostenibles, com ara l’embalatge (28%), el tractament d’aigües i residus (22%) i el disseny (22%).\nTot i això, les empreses fabricants troben algunes barreres en les seves inversions en sostenibilitat cap a sistemes més eficients. Segons aquest informe, els principals impediments són la gestió descentralitzada de la responsabilitat empresarial (21%), els actius i infraestructures heretades (18%) i el cost d’aplicar aquestes mesures (17%).\nL’economia circular és una gran oportunitat de futur per a l’economia europea\nLa importància i les oportunitats de l’economia circular\nLa circularització de l’economia, a més, també està prenent un paper cada vegada més important, fins al punt que un 12% dels enquestats la inclou com un enfocament corporatiu que ja ha estat incorporat i un 80% com a element en fase pilot. Així, sembla clar que la idea que els models comercials tradicionals de l’economia lineal ja no seran viables en un model amb recursos naturals escassos i més costosos pel seu impacte ambiental i social. Per sectors, els que han desenvolupat més aquesta línia de treball són les empreses del sector químic (21%) i el d’alimentació i begudes (17%)\nTota aquesta millora, és clar, també pot tenir impactes econòmics molt importants. El mateix González recorda que, segons la Fundació Ellen McArthur (EMF) i el Centre McKinsey de Negocis i Medi Ambient, l’economia circular pot augmentar la productivitat dels recursos europeus fins a un 3% anual, generant un beneficis de recursos nets primaris de 600 milions d’euros i 1.200 milions anuals en beneficis no relacionats amb els recursos i externalitats el 2030. Pel que fa a les emissions, a més, pot ajudar a reduir-les un 48% el 2030 i fins a un 83% el 2050.\nSegons el mateix informe, els beneficis més importants que l’economia circular pot dur a una organització són, afirmen els alts càrrecs de les empreses, un suport a l’estratègia de sostenibilitat (78%), un augment del compromís amb el client (74%) i una aposta per millorar la protecció mediambiental (74%).\nLa crisi de subministraments impulsa la fusta del Pirineu en la construcció\nUn programa informàtic troba com reciclar residus i fer-ne medicaments\nL’ONU demana als governs que treballin contra la contaminació per plàstics\nEl seu ús en habitatges i equipaments és tot un símbol de l'arquitectura sostenible\nAquesta innovació podria ser molt important en el futur de l'economia circular\nA través d'una resolució, reclama un instrument legalment vinculant per reduir aquests residus


ERC pacta amb Santamaria a la Pobla de Montornès i Larios serà alcalde\nERC pacta amb Santamaria a la Pobla de Montornès i Francesc Larios serà alcalde\nL'acord entre els republicans i Centrats se signarà en els propers dies\ndilluns, 10 de juny 2019 - 20:57h\nFrancesc Larios serà el nou alcalde de la Pobla de Montornès pactant amb l'actual batlle, Josep Maria Santamaria. | TarragonaDigital.com\nFumata blanca a la Pobla de Montornès. Després de dues setmanes de secretisme i de converses entre partits, aquest dilluns, 10 de juny, s'ha donat a conèixer l'acord de govern al qual han arribat ERC i Centrats. El pacte contempla fer alcalde el vencedor de les eleccions, Francesc Larios (ERC), amb el suport dels dos regidors de Centrats, formació liderada per l'actual batlle poblenc, Josep Maria Santamaria. Junts sumen els sis regidors que donen majoria absoluta.\nCal recordar que Santamaria es va presentar a les passades eleccions per aquesta marca, després d'abandonar la seva formació, AM-PM, i va quedar en tercer lloc amb dos edils. Les eleccions les va guanyar ERC (4) i la segona força va ser AM-PM (3), ara liderats pel regidor Damià Bas. També van obtenir representació Podem (1) i el PP (1).\nERC pacta amb Santamaria, que serà tercer tinent d'alcalde\nSegons s'ha sabut aquest dilluns, doncs, Francesc Larios es quedarà l'alcaldia per ERC i tindrà l'actual batlle, Josep Maria Santamaria, com a tercer tinent per Centrats. Santamaria tindrà competències en Salut. El segon edil de Centrats, Iván García, es quedarà la regidoria de Medi Ambient.\nHores d'ara es desconeixen més detalls sobre aquest acord més enllà de l'alcaldia, que ostentarà el cap de llista republicà Francesc Larios. Caldrà veure, doncs, quines competències exerciran Gemma Barceló, Òscar Ciurana i Vanesa Blanco, els altres tres edils electes per ERC. El que hores d'ara és segur, doncs, és que en el ple d'elecció d'alcalde d'aquest dissabte, 15 de juny, Josep Maria Santamaria cedirà la vara, després de vuit anys, a Francesc Larios, i passarà a ocupar-ne la primera tinença.\nA més, els republicans han tancat un acord de col·laboració puntual amb el PP des de fora del govern, al qual donaran suport en temes de fires i festes; i negocien un encaix amb Podem. AM-PM s'ha autodescartat i liderarà l'oposició.\nResultat de les eleccions municipals 2019 a la Pobla de Montornès\nLa Pobla de Montornès eleccions municipals 2019 ERC


Ofertes de feina | Home\nMostrant de 11 a 20 de 23 ofertes de feina disponibles\nComercial (anglès i francès)\nEmpresa jove i amb creixement del sector alimentari requereix incorporar un/a Comercial per àmbit nacional i França. Les funcions i responsabilitats a desenvolupar són: - Dissenyar conjuntament amb Direcció, i implantar l’estratègia comercial.\nEnginyer/a de Processos - Pla de Carrera\nImportant empresa industrial de les rodalies de Lleida precisa incorporar un/a Enginyer/a de processos. Busquem un perfil junior per formar-lo i que pugui desenvolupar la seva carrera professional dins de l’empresa.\nPer empresa de fruites i verdures del mercat central de Lleida, es precisa incorporar Venedor de parada. Les funcions i responsabilitats a desenvolupar són: - Organitzar el genero de la parada.\nDelineant - projectista\nEmpresa de maquinaria industrial precisa incorporar un/a delineant-projectista. Les seves funcions seran: - Modificació de plànols de màquines.\nDespatx de Lleida precisa incorporar un/a Assessor/a Comptable d’empresa. Les funcions i responsabilitats a desenvolupar són: - Assessorament comptable amb responsabilitat directa amb empreses clients.\nEmpresa de distribució al majorista de la comarca del Segrià busca incorporar un/a Comercial Extern per promocionar, servir i atendre a la cartera actual de clients i captar nous, les responsabilitats a assumir són: - Dissenyar l’estratègia de venda.\nEncarregat/da de Finca\nEmpresa del sector agrícola de la zona de baix Segre, 50 has de fruita d’ós, busca incorporar un/a Encarregat/da de Finca per responsabilitzar-se de la correcta gestió de la finca amb la finalitat d’aconseguir els objectius productius esperats.\nEmpresa que es dedica al desenvolupament de programes informàtics per a l’agricultura, vinicultura i ramaderia busca incorporar un Delegat/da Comercial Les funcions i responsabilitats a desenvolupar són: - Venda dels productes, formació en els mateixos.\nAdjunt/a a Direcció Financera\nEmpresa del sector alimentari propera a Lleida busca incorporar un/a Adjunt/a a Direcció Financera. Les funcions i responsabilitats a desenvolupar són: - Elaboració i anàlisi del reporting (tancaments mensuals, pressupostos, reestimacions trimestrals, etc.\nEmpresa de fabricació i distribució d’àmbit nacional i en expansió internacional busca incorporar un/a Responsable de Vendes. En dependència directa del Director Comercial de l’empresa, serà la persona encarregada de gestionar el procés de venda d’una nova línia de productes, planificant i gestionant el procés d’expansió.\nAv. Tortosa 2


La campanya R-CicleJoguina informa sobre la necessitat de reciclar de manera controlada els components de les joguines. El programa "El medi ambient" en parla en aquest capítol.\nEsplugues de Llobregat i Molins de Rei són escenari de la campanya R-CicleJoguina, impulsada per la Fundació Ecotic, que té com a objectiu sensibilitzar sobre la recollida selectiva de petits aparells elèctrics i electrònics, incloses les joguines. Per això, als alumnes se'ls explica que aquests objectes no poden anar a les escombraries, perquè contenen metalls pesants que s'han d'eliminar de manera controlada.\nA classe se'ls reparteixen diverses joguines, perquè separin les que, segons el que els han exposat, han d'anar als contenidors especials. La prova pilot durarà tres mesos. La Fundació Ecotic, que agrupa més de dues-centes empreses productores i importadores d'aparells elèctrics i electrònics, ha repartit contenidors per les escoles per millorar la recollida d'uns aparells que ara són menys de l'1% dels objectes que arriben a les deixalleries.\nEls aparells que han anat a parar als contenidors els recull Solidança, empresa que dóna feina a persones en risc d'exclusió social. La recollida es fa a les quaranta escoles que participen en el projecte.\nUn cop a Solidança, els treballadors treuen les piles de les joguines i separen les que encara funcionen de les inservibles. Les primeres es posen a la venda a les botigues de l'empresa i les altres s'envien a reciclar a la planta especialitzada del Pont de Vilomara. Així s'evita que vagin a l'abocador i contaminin, però també es creen llocs de treball.\nÀrea Tecnologia, Educació per al desenvolupament personal, Educació per la ciutadania, Tutoria, Ciències de la terra i del medi ambient, Coneixement del medi: natural, Ciències socials, Ciències de la naturalesa, Coneixement del medi: social i cultural, Tecnologia industrial


Estructura | IEEC\nDes del punt de vista administratiu, l’IEEC és una fundació privada sense ànim de lucre. Aquesta entitat administrativa va ser creada per tal de disposar d’una eina que fos el contacte amb indústries privades i empreses, que finalment seran les responsables de construir sistemes i subsistemes que, amb el temps, seran posats en marxa.\nEls acords entre l’IEEC (institució privada) i les institucions científiques participants en la creació i la governació de l’institut (tots ells públics) permeten l’intercanvi de personal i finançament. Per tal de separar de manera adequada els temes privats i públics, cadascuna d’aquestes institucions va crear una unitat científica d’acord amb les seves lleis, de manera que els científics poden actuar com a membre de la seva institució o com a membre de l’IEEC.\nAquestes unitats són:\nAstrofísica i Ciències de l’Espai [ACE (ICCUB)] és un institut universitari creat per la UB i dedicat a la física d’altes energies, gravitació, cosmologia i astrofísica. Únicament la secció de ciències espacials està afiliada a l’IEEC.\nCentre d’Estudis i Recerca Espacials [CERES (UAB)] és un “institut sense murs” creat per un grup de físics i enginyers de la UAB que treballen en recerca espacial.\nGrup de Recerca en Ciències i Tecnologies de l’Espai (anteriorment dedicat a l’aeronàutica i l’espai – [CRAE-CTE (UPC)]) és un “institut sense murs” creat per un grup de astrònoms, físics i enginyers de la UPC que treballen en recerca espacial.\nInstitut de Ciències de l’Espai [ICE (CSIC)] És un institut dedicat a l’Astrofísica (Astrofísica d’Altes Energies, Física d’Astropartícules i Física Estel·lar), Cosmologia, Sistemes Planetaris i Ciències de la Terra. L’ICE articula el suport que el CSIC dóna a l’IEEC.\nL’Institut està governat per un Comitè de Directors format pels director de cada institut. Un d’ells, nomenat pel Patronat, actua com a president del Comitè de Directors. Les tasques administratives estan gestionades pel Responsable d’Administració. Donada l’estructura confederada, l’organització de cada unitat de recerca és totalment independent.\nIEEC Headquarters, Nexus Building at Zona Universitaria, Barcelona.


Editen la correspondència personal de Teresa Pàmies - Diari de Girona\nEditen la correspondència personal de Teresa Pàmies\nPubliquen una selecció de 32 cartes escrites entre 1938 i 2002, de caire personal i professional\nL’any Teresa Pàmies va arrencar el 2019 coincidint amb els 100 anys del natalici de l’escriptora de Balaguer i clou ara, just quan fa una dècada de la seva mort, amb la publicació d’un recull inèdit de cartes personals i professionals. Sota el títol M’agrada escriure. M’agrada rabiosament s’hi agrupen una selecció de 32 cartes d’entre els anys 1938 i 2002 enviades a amistats i familiars, a escriptors, editors i fins i tot als censors de la seva obra amb qui «dialogava» per salvar-la.\nEl llibre constitueix una aproximació a la Història «a través de la petitíssima història en minúscula que és la correspondència», opina l’escriptor i fill de l’autora Sergi Pàmies, que durant anys ha custodiat moltes de les missives.\nAquest volum recull una mostra dels centenars de cartes personals i professionals de Teresa Pàmies. A més de les cartes, inclou també un pròleg per Sergi Pàmies i una introducció per Montserrat Bacardí, l’editora i curadora d’un llibre que veu la llum més tard del previst degut a la pandèmia.\nPel fill de l’autora, la publicació del llibre és el «xupito final» a la commemoració, i un complement bo per aquells lectors «ja interessats» en la figura de la seva mare.\nPàmies considera que la correspondència concentra «tota la seva capacitat de lluita, de compromís, de fidelitat a les persones i a les seves idees, tot barrejat amb tocs d’intimitat com les esplèndides cartes al fill gran» i permet fer-se càrrec del ventall de temes que Pàmies tractava en les seves cartes.


Hotel Swastik Inn Lonavala Índia - Ofertes d'hotels amb els MILLORS DESCOMPTES EN LÍNIA\nVeure tots els 820 allotjaments a Lonavala.\nOld Mumbai Pune Highway, Lonavala, Lonavala, Índia, 410401 - Veure al mapa\nTé alguna pregunta per a Hotel Swastik Inn?\nMés informació sobre Hotel Swastik Inn\nPer als viatgers què vulguin captar les imatges i els sons de Lonavala, Hotel Swastik Inn és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Swastik Inn ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen servei d'habitacions 24 hores, Wi-Fi gratuït en totes les habitacions, seguretat 24 hores, servei de neteja diari, servei de taxi.\nHotel Swastik Inn té 14 habitacions, totes amoblades amb gust per tal d'oferir comforts com televisió de pantalla plana, catifes, te inclòs, mirall, sofà. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Hotel Swastik Inn no troba competidors en cap categoria.